होटल लौटते समय टैक्सी ड्राइवर ने किया पीछा, गले में हाथ डालकर अश्लील हरकत की
Rajasthan Jaipur Molestation Case; Foreign Tourist Molested By Taxi Driver, Video Goes Viral. जयपुर में विदेशी महिला के साथ छेड़छाड़ का मामला सामने आया है। होटल से लौटते वक्त एक टैक्सी ड्राइवर महिला का पीछा करने लगा।
जयपुर में विदेशी महिला के साथ छेड़छाड़ का मामला सामने आया है। होटल से लौटते वक्त एक टैक्सी ड्राइवर महिला का पीछा करने लगा। फिर पैदल जा रही इस महिला के गले में हाथ डालकर अश्लील हरकत करने लगा।
टैक्सी ड्राइवर की इस हरकत का वीडियो दिल्ली महिला आयोग की अध्यक्ष स्वाति मालीवाल ने ट्वीट किया। इसके साथ ही जयपुर के विधायकपुरी पुलिस ने मामले की जांच के लिए टीम गठित कर दी है। आरोपी टैक्सी ड्राइवर के बारे में जानकारी जुटाई जा रही है।
SHO (विधायकपुरी) भारत सिंह राठौड़ ने बताया- दिल्ली महिला आयोग की अध्यक्ष स्वाति मालीवाल ने एक वीडियो ट्वीट किया है। मुख्यमंत्री अशोक गहलोत और राजस्थान पुलिस को टैग भी टैग किया गया है।
28 सेकेंड के वीडियो में दिखाई दे रहा है कि दिन के समय एक विदेशी महिला अपने साथी के साथ पैदल होटल जा रही है। इस बीच एक ट्रैक्सी ड्राइवर उनका पीछा कर साथ चलने लगता है। विदेशी महिला से बातचीत करते हुए उसके गले में हाथ डाल लेता है।
इसके बाद महिला का हाथ पकड़कर गलत तरीके से छूता है। विदेशी महिला आपत्ति जताते हुए उसको दूर हटाने की कोशिश करती है। उसके बाद भी वह छेड़छाड़ करते हुए विदेशी महिला के होटल तक जा पहुंचता है।
टैग कर लिखा- देश का नाम बदनाम हो रहा है
वीडियो को ट्वीट कर दिल्ली महिला आयोग की अध्यक्ष मालीवाल ने लिखा- अभी यह वीडियो देखने को मिला। इसमें यह आदमी एक विदेशी पर्यटक को गलत तरीके से छूते हुए देखा जा सकता है। यह बेहद शर्मनाक है। कार्रवाई के लिए मुख्यमंत्री अशोक गहलोत और राजस्थान पुलिस को टैग किया जा रहा है। इन घटनाओं से देश का नाम बदनाम हो रहा है।
खबर में आगे बढ़ने से पहले इस पोल में अपनी राय दें:
जांच के लिए बनाई पुलिस कमेटी
SHO (विधायकपुरी) भारत सिंह राठौड़ ने बताया- शिकायत सामने आने के बाद जांच के लिए एक पुलिस टीम बना दी गई है। विदेशी महिला से छेड़छाड़ का वीडियो करीब 15-20 दिन पुराना है। यह वीडियो मोती लाल अटल रोड पर बनाया गया है। विदेशी महिला पास के ही एक होटल में पुरुष साथी के साथ रुकी थी। इस होटल के मैनेजमेंट से भी जानकारी ली गई है।
पुलिस पूछताछ में होटल स्टाफ ने बताया कि एक टैक्सी ड्राइवर विदेशी महिला का पीछा करते हुए होटल तक आ गया था। गलत तरीके से टच करते देख होटल स्टाफ ने विदेशी महिला से बात की थी। विदेशी महिला किसी तरह की समस्या नहीं होने की बात कही थी।